Ruo Shui daryosi
Ruo Shui daryosi, Edzin-Gol — Xitoyning shimolidagi daryo. Janubdan shimolga qarab oqadi. Boshlanishi Nanshan platosida Txoloshan tizmasining muzliklaridan oladi (5500 m balandlikdan). Uzunligi 1000 km dan ortiq. Uning havzasi maydoni 78600 km². Xeyke va Beydaxe daryolarining qoʻshilish joyidan (Dinsin shahrining yaqini) Ruo Shui daryosi nomini oldi. Yuqori oqimida togʻ daralari va togʻlararo tekisliklar bilan oʻtadi. Oʻrta va quyi oqimida katta tekislik coʻlga oʻxshash Alashan va Gobi hududlari orqali oqadi. Rui Shui daryosi koʻllarga quyilgach, ikki tarmoqqa (Ixe-Gol va Narin-Gol) boʻlinib, murakkab oʻtloqni hosil qiladi. Qurgʻoqchilik yillarida daryo suvi Gashun-Nur va Sogʻa-Nur koʻllariga yetib bormaydi. Daryoning manbalari — muzliklar va togʻlardagi qor suvlari. Daryo suvi yerlarni sugʻorish uchun ishlatiladi. Asosiy tarmoqlari Linshuy, Liyuanxe. Daryo boʻylab Dingxing, Goatai, Chjanye (Ganzhou) va boshqalar. b. shaharlari joylashgan.